SINGER บวกแรง 8% นิวไฮรอบเกือบ 6 ปี ลุ้นกำไร Q2 โตทะลัก 129% แนะซื้อเคาะเป้าสูง 17.70 บ.
SINGER บวกแรง 8% นิวไฮรอบเกือบ 6 ปี ลุ้นกำไร Q2 โตทะลัก 129% แนะซื้อเคาะเป้าสูง 17.70 บ.
SINGER บวกแรง 8% นิวไฮรอบเกือบ 6 ปี ลุ้นกำไร Q2 โตทะลัก 129% แนะซื้อเคาะเป้าสูง 17.70 บ.
13 ก.ค. 2563

ผู้สื่อข่าวรายงานว่า บริษัท ซิงเกอร์ประเทศไทย จำกัด (มหาชน) หรือ SINGER ณ เวลา 10.53 น. อยู่ที่ระดับ 15.20 บาท บวก 1.20 บาท หรือ 8.57% ด้วยมูลค่าซื้อขาย 287.62 ล้านบาท ราคาหุ้นทำนิวไฮในรอบ 5 ปี 8 เดือน โดยเทียบตั้งแต่หุ้นอยู่ที่ระดับ 15.48 บาท เมื่อวันที่ 6 พ.ย. 2557

บล.เมย์แบงก์ กิมเอ็ง ระบุว่า คาดกำไรไตรมาส 2/63 อยู่ที่ 120 ลบ. +129%เทียบช่วงเดียวกันของปีก่อน โตเท่าตัวสวนทาง COVID-19   มองเห็นพัฒนาการบวกทั้งสองธุรกิจ i) ธุรกิจขาย-เช่าซื้อสินค้า รายได้การขาย +59%เทียบช่วงเดียวกันของปีก่อน นอกจากจะเป็นไฮซีซันแล้วยังได้โอกาสขายเพิ่มในช่วงที่คนอยู่บ้าน ซึ่งสินค้าเครื่องปรับอากาศโตถึงเท่าตัวจากปีก่อน หนุน GPM ขยับขึ้นจาก 44% เป็น 47% ตาม Product mix ดีขึ้น และ ii) ธุรกิจ C4C พอร์ตสินเชื่อโตได้ตามแผน +400 ลบ./ไตรมาส หนุนรายได้ดอกเบี้ย +7%เทียบไตรมาสก่อนหน้า
ขณะ NPL จะลดลงจาก 8.1% เหลือ 7% ลดลงเป็นไตรมาสที่สามติดต่อกันทั้งธุรกิจ HP-C4C การเก็บหนี้ยังทำได้ดีใกล้เคียงไตรมาสก่อน การตั้งสำรองอยู่ในระดับปกติทรงตัวเทียบ เทียบไตรมาสก่อนหน้า หนุนกำไรสุทธิช่วง 1H63 ที่ 207 ลบ. +125%เทียบช่วงเดียวกันของปีก่อน มากกว่าทั้งปี 2562 ที่ทำได้ 166 ลบ.
ประเมินโมเมนตัมกำไรจะเดินหน้าต่อในไตรมาส 3/63-ไตรมาส 4/63 แม้เป็นโลว์ซีซัน ที่ระดับ 100 ลบ./ไตรมาส หรือโตมากกว่า 100%เทียบช่วงเดียวกันของปีก่อน ดีกว่าที่เราคาดไว้เดิมมาจาก i) ฝั่งรายได้ธุรกิจเช่าซื้อ การผู้ขายจาก 1.4 เป็น 2 พันราย ทั่วประเทศภายในสิ้นปี และสินค้า Commercial เพื่อรองรับเศรษฐกิจชุมชนที่จะฟื้นตัวได้เร็วกว่าในเมือง
ขณะที่ธุรกิจ C4C จะเติบโตคู่ขนาน  ii) ในแง่ต้นทุนลดลง จากปีก่อน ตามปริมาณการตั้งสำรองสอดคล้องกับ NPL ที่ลดลงได้เร็วกว่าคาดจาก 10-14% เหลือเพียง 7% ณ สิ้นปี เราปรับสมมติฐานรายได้ +16% จากธุรกิจเช่าซื้อที่ดีกว่าคาด มาอยู่ที่ 3,419 ลบ. +45%เทียบช่วงเดียวกันของปีก่อน และคาดกำไรสุทธิปรับเพิ่มขึ้น +25% เป็น 405 ลบ. +144%เทียบช่วงเดียวกันของปีก่อน และทำให้ NPM ขยับจาก 7% เป็น 12% ทำสถิติใหม่รอบทศวรรษ
แม้ราคาปรับตัวขึ้น +70% หลังรายงานงบ 1Q63 แต่ราคาปัจจุบันคิดเป็น P/E’63 เพียง 13.4X   ยังมีส่วนลดจากผู้นำในกลุ่ม MTC-SAWAD ที่เทรดบน P/E’63F 20-22x ขณะกำไรสุทธิกำลังสร้างสถิติสวนทางปรับราคาเหมาะสมปี 2563 ขึ้นเป็น 17.70 บาท/หุ้นโดยอิงกับ Fwd P/E’63F = 17.5X คิดเป็น PEG 0.28x บนค่าเฉลี่ย 3 ปีข้างหน้า    